# Repræsentantskabsmøde i KVO

11 april 2019

**Tid og sted: Torsdag den 11. april 2019 kl. 18.00 på Vandværksvej 7.**

**Bestyrelsens beretning v. formand. (Henning Jensen)**

**Dette KVO repræsentantskabsmøde er det 18. ordinære siden stiftelsen i 2001. Vi har i denne periode afholdt 2 bestyrelsesmøder siden sidste ordinære repræsentantskabsmøde.**

**Konstituering af bestyrelsen som følger:**

**Formand: Henning Jensen, Næsby Vandværk.**

**Næstformand.: Jørgen Storm, Tarup Vandværk.**

**Kasserer: Henrik Uhd Markussen, VCS.**

**Best. Medlem.: Claus Orthmann Andersen.**

**Sekretær.: Niels Andersen, Allesø Vandværk.**

**Evaluering af repræsentantskabsmøde 2018:**

**Der blev på første bestyrelsesmøde evalueret på repræsentantskabsmødet, og der var general enighed om at, der var gode indlæg fra Odense Kommune, samt et godt fagligt indlæg før repræsentantskabsmødet:**

**Niels Grann fra Danske Vandværker havde en grundig gennemgang af den nye persondataforordning som trådte i kraft den 25. maj 2018.**

**Danske Vandværker vil fremover blive indbudt til at deltage i KVOs repræsentantskabsmøder**

**Vi vil fremover fortsat prøve at finde et godt fagligt indlæg på vores repræsentantskabsmøder.**

**Pesticidfund:**

**Odense Kommune tilbød i juni måned betaling for en analyse runde (af de seneste tilkomne pesticider/nedbrydningsprodukter) for vandværker i Odense Kommune.**

**Der blev i den forbindelse som tidligere fortalt i aften, i flere af Odenses Vandforsyninger fundet DMS (dimethylsulfamid)**

**Det er jo nok desværre ikke de sidste nedbrydningdprodukter fra pesticider som vi skal undersøge vores drikkevand for.**

**Vandforsyningsplan:**

**Den ny vandforsyningsplan for Odense Kommune 2018-2030 er vedtaget af Odense Byråd 10. oktober 2018. Planen er således trådt i kraft.**

**Drikkevandsbekendtgørelse:**

**Der er i efteråret 2017 udkommet en ny drikkevandsbekendtgørelse.**

**Richard Jensen har i tidligere indlæg fortalt om de kommende kontrolprogrammer for prøvetagning.**

**Brandhane status beredskab Fyn:**

**Kontaktperson ved Beredskab Fyn vedr. brandhaner er Anders Højhus Andersen.**

**Anders kan kontaktes på tlf. 30334253 eller mail brandhane@beredskabfyn.dk.**

**Beredskabet vil arbejde efter væsentlig færre brandhaner, og kun brandhaner med høj ydelse. Arbejdet med at udvælge de brandhaner der fremover skal bruges er ikke afsluttet. Aktuelt vurderes at der er ca. 2500 brandhaner i Odense Kommune, det forventes mere en 50 procent bør nedlægges. Brandhaner der ikke længere anvendes, bliver malet hvide da, der pt. ikke er penge til at fjerne dem fysisk.**

**Vandværker der planlægger renoveringer af ledninger med brandhaner bør, tage en dialog med**

**Beredskab Fyn om det fremtidige behov for brandhaner på strækningen.**

**Ny LER-lov træder i kraft 1. juli 2019:**

**Dette indebærer at alle ledningsejere fremover skal lægge deres ledningsoplysninger ind i et digitalt register under LER. Vi har 3,5 år til at få vores ledningsnet digitaliseret og lagt ind.**

**I kan læse mere om den kommende lov på www.ler.dk.**

**Fremtidige projekter i KVO:**

**Når kontrolprogrammer for prøvetagning er klar, vil vi sende nye prisaftaler med drikkevandslaboratorierne rundt.**

**Hvis der er forslag til emner som kan behandles i KVO, er i velkommen til at kontakte os.**

**Hjemmeside: KVO:**

**Akse Snerling fra Søhus Vandværk opdaterer løbende KVOs hjemmeside.**

**På hjemmesiden findes bl.a. genveje til KVOs Vandforsyninger, Vedtægter, Vandværkets regulativ samt Geus/Jupiter for informationer om Vandprøver og Boringsprofiler.**

**Diverse referater samt repræsentantskabsmødets beretning vil blive lagt ud på hjemmeside.**

**Jeg vil gerne takke Aksel for det store arbejde han lægger i dette arbejde.**

**Vandværker/Bestyrelse:**

**Bellinge øst og vest Vandværker har i 2018 fusioneret deres Vandværker til Bellinge Vandforsyning A.M.B.A.**

**Ib Jespersen (Kasserer i KVO) har i den forbindelse valgt at træde ud af bestyrelsen, hvilket betyder at vi i aften skal finde en ny kasserer.**

**Jørgen Storm fra Tarup Vandværk har valgt at gå på pension, hvilket betyder at vi også skal finde et nyt bestyrelsesmedlem.**

**Tak**

**Tak til de 3 repræsentanter fra Odense Kommune, Eva Fischer Nielsen, Richard Jensen og Hans Peter Birk Hansen for godt samarbejde gennem året.**

**Til sidst vil jeg takke bestyrelsen og også medlemmerne for godt samarbejde gennem året.**

**Henning Jensen.**